14/07/2022 | Administración LocalMunicipal
Pontedeume
Aprobación do Plan estratéxico de subvencións 2022-2024 do concello de Pontedeume

O Pleno do Concello de Pontedeume, en sesión ordinaria celebrada o día 30 de xuño de 2022, aprobou o “Plan estratéxico de subvencións 2022-2024 do concello de Pontedeume” De conformidade co artigo 70.2 da Lei 7/1985, de 2 de abril, Reguladora das Bases de Réxime Local, publícase o texto íntegro do “Plan estratéxico de subvencións 2022-2024 do concello de Pontedeume”, no Boletín Oficial da Provincia da Coruña, para xeral coñecemento. Así mesmo, estará a disposición dos interesados no taboleiro de anuncios do concello, na sede electrónica e no portal web do concello de Pontedeume. O artigo 8.1 da Lei 38/2003, de 17 de novembro, Xeral de Subvencións introduce a obriga para os órganos das Administracions Públicas e calesqueira entes públicos responsables da xestión de subvencións: elaborar un plan estratéxico de subvencións, nos que deben concretarse os obxectivos e efectos previstos coa súa aplicación, o prazo necesario para a súa consecución, os costes previsibles e as súas fontes de financiamento, suxeitandose en todo caso ao cumprimento dos obxectivos de estabilidade orzamentaria.1. Os órganos das Administracións públicas ou calquera entes que propoñan o establecemento de subvencións, con carácter previo, deberán concretar nun plan estratéxico de subvencións os obxectivos e efectos que se pretenden coa súa aplicación, o prazo necesario para a súa consecución, os custos previsibles e as súas fontes de financiamento, supeditándose en todo caso ao cumprimento dos obxectivos de estabilidade orzamentaria.2. Cando os obxectivos que se pretenden conseguir afecten o mercado, a súa orientación debe dirixirse a corrixir fallos claramente identificados e os seus efectos deben ser minimamente distorsionadores.3. A xestión das subvencións a que se refire esta lei realizarase de acordo cos seguintes principios: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados pola Administración outorgante. c) Eficiencia na asignación e utilización dos recursos públicos. O citado artigo 8 foi desenvolvido polos artigos 10 a 15 do Regulamento da Lei Xeral de Subvencións, aprobado polo Real Decreto 887/2006, de 21 de xullo, establecendo cales deben ser os principios rectores, o ámbito e o contido dos plans estratéxicos, así como a competencia para a súa aprobación, o seguimento que debe realizarse dos mesmos e os efectos do seu incumprimento. Se ben este articulado non é aplicable aos Concellos, recolle alguns aspectos que poden ser tidos en conta A Lei de Subvencións de Galicia 9/2007 indica que: ARTIGO 5. Principios xerais.1. Os órganos da administración que propoñan o establecemento de subvencións, con carácter previo, deberán concretar nun plan estratéxico de subvencións os obxectivos e efectos que se pretenden coa súa aplicación, o prazo necesario para a súa consecución, os custos previsibles e as súas fontes de financiamento, supeditándose, en todo caso, ao cumprimento dos obxectivos de estabilidade orzamentaria. O Plan Estratéxico, en diante PES, deberá confeccionarse con carácter previo a calqueira proposta de outorgamento de subvencións e as propostas que se plantexen deben estar recollidas no mesmo. A normativa referida establece como principios inspiradores a transparencia que incide de forma directa nun incremento dos niveis de eficiencia e eficacia na xestión do gasto público adicado á actividade subvencional das Administracions Públicas. Nesta liña de mellora da eficacia, a lei establece igualmente a necesidade de elaborar o Plan Estratéxico, que introduzca conexión entre os obxectivos e efectos que se pretenden conseguir, cos costes previsibles e as súas fontes de financiamento, co obxecto de adecuar as necesidades públicas a cubrir a través das subvencións coas previsións de recursos dispoñibles con carácter previo ao seu nacemento e a forma anual ou plurianual. Non se recollen no plan estratéxico de subvencións as axudas de emerxencia social cuia regulación se contén nas bases de execución do orzamento do 2021 motivada pola modificación do artigo 2.2 a) da Lei 9/2007, do 13 de xuño, de subvencións de Galicia operada polo artigo 29 da Lei de 4/2021, do 28 de xaneiro, de medidas fiscais e administrativas, que queda redactada como segue: “. Non teñen o carácter de subvencións: a) As prestacións previstas no artigo 2.4 da Lei 38/2003, do 17 de novembro, xeral de subvencións, destinadas a persoas físicas, e as prestacións autonómicas e municipais de natureza similar a estas ou de carácter asistencial”. Esta modificación da Lei 9/2007, do 13 de xuño, de subvencións de Galicia, coa finalidade de establecer expresamente, nunha norma con rango de lei, que as axudas económicas municipais de carácter asistencial, como é o caso das axudas municipais de emerxencia social, destinadas a cubrir as necesidades básicas das persoas en situación de vulnerabilidade, non teñen carácter de subvencións, precisamente en razón da súa natureza de prestacións asistenciais destinadas a persoas físicas. Polo tanto, a partir do 30/01/2021, data de entrada en vigor da Lei de 4/2021, do 28 de xaneiro, de medidas fiscais e administrativas, os concellos quedan expresamente habilitados, por ministerio da lei, para xestionar prestacións económicas de carácter asistencial (axudas municipais de emerxencia social) sen ter que someterse ao réxime xeral da lei de subvencións. O Concello de Pontedeume non contempla neste plan ningunha axuda de duración plurianual aínda que segue apoiando accións e colectivos aos que xa viña facendo en exercicios anteriores dada a súa importancia para o tecido social, comercial, asociativo, cultural, educativo e deportivo do concello. Para dar cumprimento á citada normativa, o Concello de Pontedeume aproba o seu Plan Estratéxico de Subvencións cuio articulado figura a continuación. O ámbito temporal do presente Plan comprende os exercicios 2022 a 2024 inclusive, de conformidade co artigo 11.4 do Real Decreto 887/2006, de 21 de xullo, que establece un período de vixencia dos PES de tres anos; si ben, se adecúa a súa vixencia á desta corporación e en prexuízo, de conformidade co artigo 14 do mesmo texto legal, de actualizalo anualmente, de acordo coa información relevante dispoñible. Os Planes Estratéxicos de Subvencións son un instrumento de xestión de carácter programático, que carece de rango normativo, que non supón unha incidencia directa na esfera dos particulares, nin a súa aprobación xera dereitos nin obrigas para a Administracion. A súa efectividade queda condicionada ao cumprimento dos obxetivos de estabilidade orzamentaria, polo que a aprobación das correspondientes bases e convocatorias das diferentes líñas de subvención, así como das dispoñibilidades orzamentarias, se acomodarán en cada momento a ditos obxectivos. O órgano competente para a aprobación do Plan Estratéxico de Subvencions, é o Pleno da Corporación, dado que se trata dun instrumento de planificación estratéxica da actividade subvencional ou de fomento e de xestión económica. O Concello de Pontedeume concederá subvencions a favor de persoas físicas ou Entidades privadas coa finalidade de fomentar a realización de actividades de utilidade pública ou interese social ou para promover a consecución de fins públicos atribuidos á competencia local. O presente Plan Estratéxico do Concello de Pontedeume resulta de aplicación directa a todas as subvencions concedidas anualmente polo Concello mediante os seguintes procedementos de concesión de subvencións: - Subvencións concedidas en réxime de concorrencia competitiva. - Subvencións nominativas previstas nas bases de Execución do Orzamento. Con carácter xeral, as subvencións se concederán en réxime de concorrencia competitiva; non obstante, poderán concederse mediante axuda directa aquelas subvencións que figuren como nominativas nas Bases de Execución do orzamento. As Líñas estratéxicas de actuación recollidas no presente Plan Estratéxico, no que se integran as líñas de subvencións do Concello, son as seguintes: - Líña 1: Fomento da promoción do deporte, tecido social, o comercio, a cultura, a educación e mocidade nos seus distintos ámbitos. - Líña 2: Fomento da conciliación familiar, turismo e servizos sociais. a) Obxetivo estratéxico: Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins de carácter educativo, social, fomento do comercio, cultural e deportivo. b) Obxectivos específicos: - Apoiar a educación en igualdade de condicións para a adquisición de material escolar. - Apoiar o mantemento e funcionamiento das ANPAS dos centros educativos de Pontedeume e apoiar á realización doutras actividades que propien a participación e o encontro entre os alumnos. - Fomentar a promoción do deporte federado das entidades deportivas. - Fomento das actividades extraescolares. - Fomento das actividades das asociacións de veciños como parte fundamental da dinaminación das parroquias. - Fomento das actividades culturais levadas a cabo por agrupacións sen ánimo de lucro do termo municipal por ser transmisoras da cultura eumesa en todos os seus ámbitos. - Fomento do comercio, da creación e da innovación comercial como parte importantísima da riqueza do noso municipio. - Fomento do deporte, tanto aficionado coma federado no ámbito dos obxectivos de desenvolvemento sostible que implementan os hábitos dunha vida saudable da nosa veciñanza. - Fomento da creación literaria narrativa así como investigadora con carácter etnográfico da nosa Comarca. c) Prazo de execución: Anual. d) Costes previsibles: Os costes previstos para o periodo 2022-2024 serán ata o máximo da disponibilidade das consignacións orzamentarias recollidas no orzamento correspondente a cada exercicio. e) Fontes de financiamento: O orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión: O procedemento de concesión se realizará en xeral por concurrencia competitiva, e de forma directa para as entidades que figuren nominativamente nas Bases de Execución do Orzamento. g) Plan de actuación: O plan de actuación para a execución de esta líña estratéxica, realizaráse mediante a elaboración das correspondentes bases de convocatoria, e os convenios de colaboración ou acordos de concesión que poidan suscribirse ou dictarse para regular o outorgamento de subvencións nominativas. a) Obxectivo estratéxico: Co obxectivo de fomentar a conciliación familiar e o asentamento de poboación no Concello de Pontedeume, así como programas de prevención de condutas adictivas ou de fomento da igualdade de oportunidades a persoas en risco de exclusión social e a promoción turística da nosa vila que repercute positivamente na economía da mesma. b) Obxectivos específicos: - Fomentar a conciliación no termo municipal, a fin de paliar o crecemento vexetativo negativo e o asentamento da poboación no Concello de Pontedeume. - Fomento de programas de promoción turística que repercutan positivamente na economía e posta en valor cultural da nosa vila. - Fortalecer o movemento e tecido asociativo local nos ámbitos dos servizos sociais, tales como actividades nas áreas de familia, infancia e mocidade; persoas maiores; diversidade funcional; drogodependencias e outros trastornos aditivos; violencia de xénero; igualdade de oportunidades e persoas en risco ou situación de exclusión ou especiais dificultades de inserción social e/ou laboral. c) Prazo: Convocatorias anuais. d) Costes previsibles: Os costes previstos para o periodo de vixencia do presente PES serán ata o máximo das disponibilidades orzamentarias consignadas recollidas no orzamento que se aprobe. e) Fontes de de financiamento: O orzamento municipal, de conformidade coas aplicacions orzamentarias recollidas no plan de actuación e liñas especificas. f) Procedemento de concesión: O procedemento de concesión se realizará en concorrencia competitiva, de conformidade coa ordenanza que regule a súa concesión. g) Plan de actuación: O procedemento de concesión para a execución desta liña estratéxica realizarase en concorrencia de conformidade coa ordenanza aprobada. Con carácter xeral, as subvencions municipais terán un prazo de execución anual, sendo o periodo elexible a efectos de xustificación o ano natural. Naqueles supostos nos que as circunstancias fagan convinte a fixación dun prazo de execución superior ao anual, ou a modificación do período flexible, se deberán recoller nas correspondentes bases das subvencions. A efectividade das líñas de axudas e subvencions engadidas no presente plan quedarán condicionadas á existencia de crédito adecuado e suficiente no correspondente orzamento anual. Previo á concesión de calqueira tipo de subvención se procederá á tramitación da autorización do gasto correspondente. De acordo co previsto no artigo 34 da Lei Xeral de Subvencions que establece que “tamén se poderán realizar pagos anticipados que supodrán entregas de fondos con carácter previo á xustificación, como financiación necesaria para poder levar a cabo as actuacions inherentes á subvención. Dita posibilidade e o réxime de garantías deberán preverse expresamente na normativa reguladora da subvención”, as bases das diferentes convocatorias, en función das necesidades de financiación do tipo de proxecto a subvencionar, dos destinatarios da subvención e dos principios de eficacia e eficiencia que deben rexer en toda actuación pública poderán de forma motivada establecer a posibilidade de pagos anticipados. O control e seguimento do presente Plan Estratéxico de Subvencions do Concello de Pontedeume, realizaráse de forma anual, en dous aspectos. - Control económico - financiero das subvencions concedidas, que está encomendado á Intervención do Concello de Pontedeume, que se realizará nas condicions recollidas na lexislación vixente. - Control e seguimento do Plan, que será recopilado pola Intervención municipal, para o cal, por parte de cada un dos Servizos que actúen de órganos instructores do procedemento de concesión das Subvencions, se procederá a remitir no primeiro cuatrimestre do exercicio seguinte, memoria de evaluación. - A intervención analizará, xunto co informe de análise do cumprimento dos obxectivos de estabilidade orzamentaria e cumprimento da regra do gasto da liquidación orzamentaria do exercicio vencido, en informe independiente, o cumprimento do obxectivo de estabilidade orzamentaria da execución do Plan Estratéxico de Subvencions da anualidade correspondente indicando grado de execución e relevancia do mesmo respecto do análise xeral. Todas as subvencions concedidas polo Concello, en cada unha das súas liñas estratéxicas, programas de axuda e convocatorias serán publicadas durante o mes seguinte a cada trimestre natural, de acordo cos artigos 30 e 31 do Regulamento da Lei 38/2003, Xeral de subvencións, na web municipal, tanto no apartado Subvencions, como no Taboeiro de anuncios Oficiais da Sede Electrónica, no taboeiro de anuncios físicos, no Boletin Oficial cando fora preciso e na Base de Datos Nacional de Subvencións, indicando beneficiario, contía concedida e o proxecto ou acción á que vai destinada.” Pontedeume, 5 de xullo de 2022 O Alcalde Bernardo Fernández Piñeiro